钦定古今图书集成/理学汇编/学行典/第260卷 > 周勰
## 钦定古今图书集成/理学汇编/学行典/第260卷 > 周勰

按《后汉书周举传》：“举子勰，字巨胜，少尚元虚，以父任
为郎，自免归家。父故吏河南，召夔为郡将，卑身降礼，
致敬于勰。勰耻交报之，因杜门自绝。后太守举孝廉，
复以疾去。时梁冀贵盛，被其征命者莫敢不应，唯勰
前后三辟，竟不能屈。后举贤良方正，不应。又公车征
元𫄸，备礼固辞废疾，常隐处窜身，慕老聃清净，杜绝”
人事，巷生荆棘，十有馀岁。至延熹二年，乃开门延宾，
游谈宴乐。及秋而梁冀诛，年终而勰卒，时年五十。蔡
邕以为“知命。”自勰曾祖父扬至勰孙恂，六世一身，皆
知名云。